90. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 23780  της 11/28 Ιουλ. 1978 (ΦΕΚ Β΄ 642) Περί συμπληρώσεως της υπ’ αριθ. ΣΤ-29900/ 1977 Κανονιστικής αποφάσεως. Άρθρο 1 «1.Για καινούργια ή μεταχειρισμένα ελαφρά ρυμουλκούμενα προοριζόμενα για μεταφορά λέμβων, αποσκευών, τροχοσκηνών ή μοτοσυκλετών, καρτ, που αφορούν μεμονωμένα οχήματα και εφόσον δεν υπάρχει έγκριση του τύπου αυτών, ο έλεγχος της καταλληλότητας αυτών θα γίνεται από διπλωματούχο Μηχανολόγο Μηχανικό ή Υπομηχανικό, ο οποίος θα δηλώνει υπεύθυνα σύμφωνα με τις διατάξεις Νόμ. 1599/86 τα παρακάτω: α)Τα τεχνικά στοιχεία του ρυμουλκού (επιβατηγού): Αριθμός κυκλοφορίας του ρυμουλκού οχήματος Απόβαρο χωρίς τον οδηγό Μέγιστο επιτρεπόμενο βάρος Ελκτική ικανότητα για ρυμουλκούμενο χωρίς πέδηση Ελκτική ικανότητα για ρυμουλκούμενο με πέδηση β)Τα τεχνικά στοιχεία του ρυμουλκούμενου: Εργοστάσιο κατασκευής Εργοστασιακός τύπος Μικτό βάρος Απόβαρο Απόσταση άξονα/ων από σημείο ζεύξεως Γενικές εξωτερικές διαστάσεις (μήκος, πλάτος, ύψος) Τύπος συνδέσμου ζεύξεως μετά του ρυμουλκού Το υλικό και η διατομή των δοκών του πλαισίου Το υλικό και η διατομή του άξονα Το σύστημα αναρτήσεως (άνοιγμα ελατηρίων, πλάτος, πάχος, αριθμός φύλλων) Αριθμός και διαστάσεις ελαστικών Αριθμός αναγνώρισης Σύστημα φωτισμού και οπτικής σημάνσεως Σύστημα πεδήσεως Σύστημα προσδέσεως και ασφαλίσεως των μεταφερομένων πραγμάτων. Λοιπά χαρακτηριστικά στοιχεία γ)Ότι, έλεγξε αυτό και το βρήκε τεχνικά άρτιο και κατάλληλο για κυκλοφορία και ότι πληροί τους όρους της ασφαλούς από πάσης απόψεως κυκλοφορίας, όπως καθορίζονται από τις σχετικές διατάξεις του ΚΟΚ. Ότι ικανοποιούνται οι απαιτήσεις της ΥΑ 16823/1978 (Β΄524) όπως κάθε φορά ισχύει που αφορούν την έλξη ρυμουλκούμενου με επιβατηγό. 2.Η δήλωση αυτή θα προσκομίζεται από τον δηλούντα μαζί με αίτηση, άδεια κυκλοφορίας και παράβολο στην αρμόδια υπηρεσία ταξινόμησης, η οποία θα θέτει επί αυτής την ένδειξη: «Η παρούσα δήλωση αποτελεί έγκριση τύπου του με αριθμό πλαισίου…. (αναγράφεται ο αριθμός πλαισίου) ελαφρού ρυμουλκούμενου καθώς σημείωμα ρυμούλκησης του ανωτέρω ρυμουλκούμενου από το με αριθμό κυκλοφορίας…. (αναγράφεται ο αριθμός κυκλοφορίας) όχημα». Αντίγραφο της παραπάνω δήλωσης θα τοποθετείται στον φάκελο του οχήματος. Άρθρο 2 Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού». Η παρούσα απόφαση αντικαταστάθηκε και συμπληρώθηκε ως άνω από την με αριθ. Οικ. 34075/3603/22 Νοεμ.-6 Δεκ. 1999, (ΦΕΚ Β΄ 217) απόφ. Υπουργού Μεταφ. και Επικοινωνιών. (Αντί για τη σελ. 262,9585) Σελ. 262,9585(α) Τεύχος -Σελ.  Κώδικας Οδικής Κυκλοφορίας 21.Ε.ι.90 